Wie het die meeste talent: Verstappen of Hamilton? | Maroela Media
Max Verstappen en Lewis Hamilton sê mekaar die stryd aan. Foto: Javier Soriano/AFP.
Lewis Hamilton en Max Verstappen is besig om mekaar gas op die renbaan te gee. Hoewel die Brit die beste begin tot sy F1-seisoen van sy loopbaan het, is die jong Nederlander ook besig om opslae te maak.
En twee voormalige wêreldkampioene, Jenson Button en Damon Hill, is verdeeld oor wie die meeste talent agter die stuur het.
Die geruite vlag het in 2009 gereeld vir Button geswaai toe hy as die wêreldkampioen saam met Brawn gekroon is. Volgens die 41-jarige Brit onderskei Verstappen se aggressie en vaardighede hom van die res van die F1-sterre.
Hy het egter ook 'n pluimpie vir Hamilton.
"Lewis is die mees afgeronde renjaer – veral wat ervaring en sy professionele benadering tot die sport betref. Maar wat suiwer talent betref is Max in 'n klas van sy eie en ek dink nie Red Bull sal hom sommer wil laat gaan nie."
Op sy beurt het Hill – wat in 1996 die wêreldtitel in sy Williams gewen het – op sosiale media Hamilton se lof besing.
"Besef ons dat ons die vordering van een van die talentvolste persone ooit kan volg? Lewis Hamilton is 'n merkwaardige persoon en ons kan net in verwondering toekyk," het Hill geskryf.
Hamilton het tans 94 punte op die punteleer, gevolg deur Verstappen met 80 punte.
Ek is 'n ywerige F1 ondersteuner, maar deesdae is dit so vervelig en voorspelbaar, Hamilton eerste, Max, tweede en Bottas derde. Elke Sondag wat hul ry. En dit sal so bly, ek is glad nie meer opgewonde as ek hoor hul jaag die naweek nie, soos hul sè "same old same"
Jy kan maar so 'n paar mis, sal nie veel mis nie. Miskien die komende naweek in Monaco kan iemand anders 'n slag wen, maar……jy gaan niks mis nie.
Met talent alleen gaan jy nêrens kom nie. HARDE WERK en ONDERVINDING is net so belangrik, en op hierdie staduim is Hamilton voor, want hy het jare se ondervinding. Glo my reg, soos dit nou staan het albei hope talent, maar Sondag het Lewis gewys hoekom hy die wêreld se beste is. Ek hou niks van hom nie, maar hy is die wêreld se beste, met die beste span agter hom. As daar nie volgende jaar nuwe karre en reëls sou inkom nie, glo ek dat Max oor 2 jaar die wêreld kampioen sou wees. Maar nou ja, 2022 is… Lees meer »
Hamilton het sonder twyfel die meeste talent. Hy is sy hele lewe lank benadeel en te na gekom, hy het nie naastenby soveel geleenthede as jong seun en later as volwassene gehad as sy tydgenote wat van 'n ander kleur was nie. Hy moes sy hele lewe lank stry om te bewys hy is net so goed soos mense van 'n ander kleur en steeds het hy bo uitgekom. Hy het 'n lewe van geweldige verdrukking en swaarkry agter hom en steeds volgens hom. So dis merkwaardig wat hy bereik het, die man het ongelooflike talent-meer as enige renjaer voor… Lees meer »